Proiect

GUVERNUL REPUBLICII MOLDOVA

HOTĂRÎRE nr. \_\_\_\_

cu privire la aprobarea Planului de măsuri pentru pregătire

de sezonul de încălzire 2024-2025

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chișinău

În temeiul art. 4 alin. (1) lit. e) din Legea nr. 174/2017 cu privire la energetică (republicată în Monitorul Oficial al Republicii Moldova, 2023, nr. 480-482, art. 849) și art. 1082 alin. (3) și (4) din Legea nr. 108/2016 cu privire la gazele naturale (Monitorul Oficial al Republicii Moldova, 2016, nr. 193‑203, art. 415), Guvernul

HOTĂRĂȘTE:

1. Se instituie Comisia guvernamentală de coordonare a măsurilor de pregătire pentru sezonul de încălzire 2024-2025 și atenuare a impactului crizei energetice în caz de limitare a furnizării gazelor naturale și/sau a energiei electrice și se aprobă componența acesteia, conform anexei nr. 1.
2. Comisia este convocată și condusă de către președintele Comisiei. În lipsa președintelui Comisiei, aceasta va putea fi convocată și condusă de vicepreședintele Comisiei.
3. Ministerul Energiei va asigura ținerea lucrărilor de secretariat a Comisiei.
4. Se aprobă Planul de măsuri pentru pregătire de sezonul de încălzire 2024-2025 (în continuare – Plan de măsuri), conform anexei nr. 2.
5. Ministerele, alte autorități administrative centrale și instituțiile publice, în colaborare cu autoritățile publice locale, vor asigura, în limitele competențelor atribuite, realizarea prezentei hotărâri și a Planului de măsuri:

5.1. vor elabora și aproba planuri interne în vederea întreprinderii acțiunilor necesare pentru executarea măsurilor prevăzute în Planul de măsuri;

5.2. vor prezenta Ministerului Energiei, până la data de 30 octombrie și 30 noiembrie 2024, informația despre executarea măsurilor prevăzute în Planul de măsuri.

5.3. Ministerul Energiei va prezenta Guvernului, până la data de 5 a lunii următoare perioadei de raportare, informația privind progresul în realizarea Planului de măsuri pentru luna precedentă.

6. Punctul 4 din Hotărârea Guvernului nr. 365/2024 cu privire la aprobarea obligației de stocare a gazelor naturale (Monitorul Oficial al Republicii Moldova, 2024, nr. 238-240, art. 486) va avea următorul cuprins:

*,,4. În temeiul art. 1082 alin. (3) și (4) din Legea nr. 108/2016 cu privire la gazele naturale, se impune Societății pe Acțiuni „Energocom” obligația de stocare, în termen de până la 1 octombrie 2024, a unei cantități de gaze naturale de 50 milioane de m3 în instalațiile de stocare din țările părți ale Comunității Energetice și/sau din statele membre ale Uniunii Europene. Obligația de stocare, prevăzută la acest punct, reprezintă o obligație impusă în interesul economic general.”*

7. Controlul asupra executării prezentei hotărâri se pune în sarcina Ministerului Energiei.

8. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemnează:

**Ministrul Energiei Victor PARLICOV**

**Ministrul Finanțelor Petru ROTARU**

*Anexă nr. 1*

*la Hotărârea Guvernului nr.*

COMPONENȚA

Comisiei guvernamentale de coordonare a măsurilor de pregătire pentru sezonul de încălzire
2024-2025 și atenuare a impactului crizei energetice în caz de limitare

a furnizării gazelor naturale și/sau a energiei electrice

Prim-ministru, președinte al Comisiei

Ministru al Energiei, vicepreședinte al Comisiei

Viceprim-ministru pentru Reintegrare

Viceprim-ministru, ministru al Dezvoltării Economice și Digitalizării

Viceprim-ministru, ministru al Agriculturii și Industriei Alimentare

Ministru al Infrastructurii și Dezvoltării Regionale

Ministru al Finanțelor

Ministru al Muncii și Protecției Sociale

Ministru al Afacerilor Interne

Ministru al Mediului

Ministru al Educației și Cercetării

Ministru al Sănătății

Director al Agenției Proprietății Publice

Director al Agenției Naționale pentru Reglementare în Energetică

Director al Agenției Rezerve Materiale

Director al Agenției „Moldsilva”

Director al Agenției Achiziții Publice

Directorul general al Agenției Naționale pentru Soluționarea Contestațiilor

Șef al Inspectoratului Național pentru Supraveghere Tehnică

Director al Centrului Național pentru Energie Durabilă

Director al Serviciul Vamal

Director al Serviciul Fiscal de Stat

Șef al Inspectoratului General pentru Situații de Urgență

Reprezentant al Congresului Autorităților Locale din Moldova

Director al Societății pe Acțiuni (în continuare SA „Administrația de Stat a Drumurilor”

Director al întreprinderii de stat (în continuare ÎS) „Calea Ferată din Moldova”

Director al SA „Moldovagaz”

Director al SA „Energocom”

Director al Societății cu Răspundere Limitată (în continuare SRL) „Moldovatransgaz”

Director al SRL „Vestmoldtransgaz”

Director al SA „Termoelectrica”

Director al SA „CET-Nord”

Director al ÎS „Moldelectrica”

Director al SA „RED-Nord”

Director al Întreprinderii cu Capital Străin (în continuare ÎCS) „Premier Energy Distribution” SA

Director al ÎCS „Premier Energy” SRL

Director al SA „FEE-Nord”

Director Dezvoltare în cadrul AO „Alianța pentru Eficientă Energetică și Regenerabile”

Manager de Program în cadrul Comunității pentru advocacy și politici publice „WatchDog.MD”

*Anexă nr. 2*

*la Hotărârea Guvernului nr.*

Planul de măsuri pentru pregătire de sezonul de încălzire 2024-2025

****I. CONTEXT ȘI FUNDAMENTARE****

**1.** Piața europeană și globală a gazelor naturale a suferit un șoc major de aprovizionare în anul 2022: reducerea bruscă de către Federația Rusă a livrării gazelor naturale către Uniunea Europeană (UE) a pus o presiune fără precedent asupra pieței, declanșând o criză globală a gazelor naturale. În ciuda acestor reduceri a gazelor naturale livrate de Federația Rusă, UE a reușit asigurarea unui nivel al instalațiile de stocare a gazelor naturale cu mult peste mediile istorice. Creșterea semnificativă a nivelului stocurilor de gaze naturale a fost susținută de o combinație de măsuri de politici bine adaptate, un flux record de gaze naturale lichefiate (GNL) și o scădere bruscă a consumului de gaze naturale, în special în industriile mari consumatoare de gaze naturale și energie. Criza gazelor naturale a scos în evidență clar că tranzițiile la energia curată sunt urgente și vor contribui la creșterea stabilității pe piața globală a gazelor naturale.

**2.** Potrivit [Raportului Agenției Internaționale pentru Energie (AIE) privind piața gazelor naturale](https://www.iea.org/reports/gas-market-report-q2-2024), piețele gazelor naturale au rămas relativ stabile pe parcursul iernii 2023/2024 din emisfera nordică. În trimestrul I 2024, prețurile spot pentru gazele naturale în Asia și Europa au scăzut la nivelurile de dinaintea crizei energetice, în timp ce în Statele Unite prețurile Henry Hub s-au prăbușit la minimele din ultimele decenii. Deși sezonul de încălzire 2023/2024 a fost în medie cu temperaturi mai ridicate, acesta a fost însoțit de perioade scurte cu temperaturi severe și de creșteri bruște ale cererii de gaze, ceea ce a evidențiat importanța flexibilității aprovizionării cu gaze naturale pentru securitatea energetică.

**3.** După reechilibrarea din 2023, se așteaptă ca piețele gazelor naturale să revină la o creștere mai puternică a cererii în 2024, determinată în principal de sectorul industrial și energetic din economiile cu creștere rapidă din Asia. Expansiunea continuă a surselor regenerabile de energie și îmbunătățirea disponibilității energiei nucleare vor avea impact asupra producției de energie electrică pe bază de gaze naturale pe piețele dezvoltate.

**4.** Tensiunile geopolitice reprezintă cel mai mare risc pentru perspectivele pe termen scurt. De la începutul anului, comerțul cu gaze naturale lichefiate a fost oprit în Marea Roșie, în timp ce Rusia continuă atacurile asupra infrastructurii energetice, inclusiv asupra instalațiilor de stocare a gazelor naturale. În acest context, securitatea aprovizionării cu gaze naturale rămâne un aspect esențial al elaborării politicilor energetice, iar riscurile legate de prognozele AIE evidențiază necesitatea de a consolida cooperarea internațională, inclusiv în ceea ce privește evaluarea și punerea în aplicare a opțiunilor de flexibilitate de-a lungul lanțurilor valorice ale gazelor naturale și GNL.

**5.** [Conform comunicatului AIE din septembrie 2024 referitor la *Raportul privind Securitatea energetică a Ucrainei și iarna viitoare*](https://www.iea.org/reports/ukraines-energy-security-and-the-coming-winter/the-upcoming-winter-will-be-a-critical-test), intensificarea atacurilor începând din primăvara anului 2024 a lăsat infrastructura energetică a Ucrainei într-o stare foarte vulnerabilă pentru iarna viitoare. Strategia Federației Ruse s-a concentrat asupra infrastructurii de generare și de transport și a utilizat combinații de rachete și drone pentru a eluda apărarea aeriană a Ucrainei. Ca urmare, Ucraina a suferit daune mai extinse și mai durabile asupra infrastructurii sale energetice în comparație cu atacurile din primele etape ale războiului, chiar și cu sprijinul continuu al donatorilor pentru reparații.

**6.** În 2023, cererea mondială de gaze a crescut cu doar 0,5%, deoarece creșterea din China, America de Nord și țările bogate în gaze din Africa și Orientul Mijlociu a fost parțial compensată de scăderile din alte regiuni. Pe măsură ce restricțiile legate de pandemie s-au relaxat și activitatea economică a revenit, China și-a recâștigat poziția de cel mai mare importator mondial de GNL (deși importurile de GNL ale Chinei în 2023 erau încă sub nivelul din 2021), cererea de gaze naturale crescând cu 7%. În schimb, consumul de gaze naturale în Europa a scăzut cu 7%, atingând cel mai scăzut nivel din 1995. Această scădere a fost cauzată de expansiunea rapidă a surselor regenerabile de energie și de disponibilitatea crescută a energiei nucleare, care au influențat cererea de gaze naturale atât în Europa, cât și pe piețele dezvoltate din Asia, determinând scăderea prețurilor.

**7.** În 2024, se estimează că cererea mondială de gaze va crește cu 2,5%, adică 100 de miliarde (mlrd.) de metri cubi. În 2024, se preconizează o iarnă mai rece, comparativ cu temperaturile neobișnuit de blânde înregistrate în 2023, ceea ce va determina probabil o creștere a cererii de încălzire a spațiilor în sectorul rezidențial și comercial. Prețurile gazelor naturale au scăzut brusc după maximele record înregistrate în 2022, ceea ce susține, de asemenea, redresarea cererii de gaze. În timp ce prețurile rămân cu mult peste mediile istorice, cererea în sectorul industrial sensibilă la preț va înregistra o revenire la creștere, [conform raportului AIE](https://www.iea.org/news/global-gas-demand-set-for-stronger-growth-in-2024-despite-heightened-geopolitical-uncertainty). În ceea ce privește producția de energie electrică, se preconizează că utilizarea gazului va crește doar marginal, deoarece se estimează că creșterea consumului de gaze naturale în regiunea Asia-Pacific, America de Nord și Orientul Mijlociu va fi parțial compensată de reducerea cererii în Europa.

**8.** În ceea ce privește oferta, disponibilitatea gazelor a rămas relativ limitată în 2023, deoarece creșterea producției globale de GNL nu a fost pe măsura așteptărilor. De fapt, creșterea producției nu a fost suficientă pentru a compensa declinul continuu al livrărilor de gaze rusești prin conducte către Europa. Creșterea ofertei a fost, de asemenea, foarte concentrată din punct de vedere geografic, Statele Unite devenind cel mai mare exportator mondial de GNL, reprezentând 80% din oferta suplimentară de GNL în 2023.

Având în vedere că se preconizează că oferta va fi din nou limitată în 2024, se așteaptă ca o creștere limitată a producției globale de GNL să limiteze creșterea cererii, în special în Europa și pe piețele dezvoltate din Asia. Se preconizează că oferta de GNL va crește cu 3,5% în acest an, cu mult sub rata de creștere de 8% înregistrată în perioada 2016-2020, deoarece întârzierile în ceea ce privește noile instalații de gaze lichefiate și problemele legate de disponibilitatea gazului la proiectele existente ar putea amâna creșterea ofertei până în 2025. Cererea în creștere și oferta restrânsă ar putea contribui semnificativ la fluctuațiile prețurilor pe parcursul anului.

**9.** Conform raportului AIE, incertitudinile geopolitice reprezintă cel mai mare factor de risc pentru piețele globale de gaze în 2024. Invazia Rusiei în Ucraina, tensiunile crescute din Orientul Mijlociu și preocupările legate de interferența deliberată cu infrastructura critică, cum ar fi conductele, au potențialul de a genera volatilitate suplimentară. În 2023, au fost introduse măsuri de politică și noi reglementări pe principalele piețe de import, cu accent pe accesibilitatea și securitatea aprovizionării. UE a lansat Platforma energetică pentru achiziții comune de gaze naturale, Japonia a inițiat ,,Rezervele Strategice de GNL” începând cu sezonul de încălzire 2023/2024, iar China își formulează Politica de Utilizare a Gazelor Naturale, stabilind principiile directoare pentru o ,,creștere ordonată a cererii de gaze naturale” în următorii ani.

**10.** Dependența de importurile de energie în Europa nu a suferit modificări importante în ultimii ani, Europa rămânând puternic dependentă de importurile de energie. Un incident la un gazoduct din Norvegia în trimestrul II 2024, a determinat modificări importante de preț pe burse, la fel cum se întâmpla înainte de criză în situația întreruperii/limitării gazelor naturale livrate din Rusia. Analiza datelor Eurostat demonstrează că măsurile luate în ultima perioadă nu au modificat semnificativ nivelul de securitate energetică al Europei, înlocuindu-se dependența de Rusia cu dependența de alte țări. Se poate observa că dependența de importurile de energie din Rusia a scăzut de 3 ori, dar nu a fost eliminată total. Au scăzut semnificativ cantitățile de gaze importate prin conducte din Rusia, acestea reducându-se de 4 ori, dar au crescut de 3 ori importurile de GNL din Rusia.



**Figura 1.** Dependența de importuri de energie/gaze naturale ale UE în perioada 2019-2023, %

Sursa: <https://asociatiaenergiainteligenta.ro/ro/author/editor/>

Totodată, [conform informației publicate de Eurostat](https://ec.europa.eu/eurostat/web/products-eurostat-news/w/ddn-20240528-1), cererea de gaze naturale în UE a fost în scădere timp de doi ani consecutivi, după un declin anual de 13,3% în 2022, cererea reducându-se cu încă 7,4% în 2023, la aproximativ 362 mlrd. m3 în 2023. Aceasta reprezintă, de asemenea, cea mai scăzută cerere înregistrată de la începutul colectării de către Eurostat a datelor lunare cumulate în 2008. Reducerea vine pe fondul măsurilor prevăzute în Regulamentul UE nr. 1369/2022 al Consiliului privind măsurile coordonate de reducere a cererii de gaze, ca parte a planului REPowerEU de a opri dependența blocului comunitar de combustibilii fosili din Rusia, precum și urmare a crizei energetice și creșterea prețurilor la energie.

**11.** [La 25 martie, Consiliul UE a adoptat oficial o recomandare](https://www.spglobal.com/commodityinsights/en/market-insights/latest-news/natural-gas/040424-eu-gas-use-dropped-to-295-bcm-in-2023-on-demand-reduction-efforts-simson) care încurajează statele membre să continue să își reducă consumul de gaze cu cel puțin 15% până la sfârșitul lunii martie 2025. Legislația de urgență care includea obiectivul voluntar de reducere a cererii cu 15% a expirat la 31 martie 2024, dar statele membre ale UE au convenit să prelungească măsurile în temeiul unei recomandări până la sfârșitul iernii viitoare. Noua recomandare îndeamnă statele membre UE să reducă cererea de gaze cu cel puțin 15% față de consumul lor mediu de gaze naturale înregistrat în perioada 1 aprilie 2017 - 31 martie 2022.

În contextul celor menționate mai sus, Guvernul Republicii Moldova, la fel ca statele membre UE, își propune realizarea măsurilor de reducere a consumului de gaze naturale cu cel puțin 15% față de consumul mediu de gaze naturale înregistrat în perioada 1 aprilie 2017 - 31 martie 2022 *(consumul mediu anual în perioada aprilie 2017 – martie 2022 a fost de aproximativ 1,1 mlrd. m3)*.

**12.** Republica Moldova se confruntă cu mai multe provocări critice în sectorul energetic, care au fost accentuate de agresiunea militară rusă în curs de desfășurare în țara vecină Ucraina. Creșterea economică a țării nu poate fi atinsă dacă aprovizionarea cu resurse energetice principale este supusă unor întreruperi/limitări permanente și dacă prețurile energiei sunt instabile și inaccesibile. Contextul geopolitic actual, care implică războiul de la hotar din Ucraina și politizarea comerțului cu resurse energetice de către Federația Rusă, a crescut exponențial riscurile de aprovizionare cu energie, toate economiile majore din UE confruntându-se în ultimii ani cu o creștere a prețurilor pentru energia electrică și gaze naturale, iar nivelul de expunere a Republicii Moldova la șocuri externe este și mai mare decât media și va persista pe termen lung.

**13.** Republica Moldova este dependentă practic 100% de importurile de gaze naturale. În același timp, Republica Moldova nu dispune de capacități de stocare a gazelor naturale, acestea fiind posibil a fi stocate în statele vecine sau în alte țări ce dispun de instalații de stocare. Aprovizionarea și infrastructura de gaze naturale din regiunea transnistreană nu se află sub controlul Guvernului Republicii Moldova. Gazele naturale sunt principala resursă utilizată pentru producerea energiei electrice și termice - ceea ce amplifică fluctuația sezonieră a cererii la nivel de țară.

**14.** Deși, există în prezent un contract de furnizare a gazelor naturale pe un termen de cinci ani între
SA „Moldovagaz” și SAP „Gazprom”, în continuare persistă riscul privind rezoluțiunea unilaterală a Contractului de către SAP „Gazprom”, astfel existând riscul ca în orice moment livrările de gaze naturale să fie limitate sau sistate. Cantitatea livrată prin acest contract a fost limitată de SAP „Gazprom” la 5,7 mil. m3/zi începând cu octombrie 2022. Începând cu luna decembrie 2022, întreg volumul de gaze naturale, de 5,7 mil. m3/zi, livrat către Republica Moldova de SAP „Gazprom” a fost alocat de către SA „Moldovagaz” pentru acoperirea consumului malului stâng al Nistrului și pentru producerea energiei electrice de către Centrala Termoelectrică de la Cuciurgan (în continuare – MGRES) pentru malul drept.

**15.** Considerând riscurile existente în privința securității aprovizionării Republicii Moldova cu energie electrică și gaze naturale, Guvernul prin prezenta hotărâre vine cu mai multe măsuri de pregătire pentru sezonul de încălzire 2024-2025 și măsuri de atenuare a impactului asupra prețurilor și securității aprovizionării cu resurse energetice a Republicii Moldova în caz de limitare a furnizării gazelor naturale și/sau energiei electrice.

**16.** Este de remarcat că, întru atenuarea impactului crizei energetice și pregătirea pentru sezonul de încălzire 2022-2023 și 2023-2024, Guvernul Republicii Moldova a asigurat monitorizarea și implementarea mai multor măsuri de reducere a consumului de energie, stabilite în Hotărârea Guvernului nr. 606/2022 și Hotărârea Guvernului nr. 566/2023. Astfel, în sezonul de încălzire 2022-2023 și 2023-2024 comparativ cu sezonul de încălzire 2021-2022, datorită măsurilor întreprinse precum și a temperaturilor mai ridicate comparativ cu anii precedenți, consumul de gaze naturale (ce include și volumul gazelor naturale destinat pierderilor în rețelele de gaze naturale) a fost redus cu circa 44% (de la 946 la 527 mil. m3) și respectiv 25% (de la 946 la 712 mil. m3).

**Figura 2.** Consumul lunar de gaze naturale înregistrat în perioada octombrie 2019 – aprilie 2024, mil. m3

*Sursa: ANRE*

**Figura 3.** Consumul de gaze naturale înregistrat în perioadele sezonului de încălzire octombrie-aprilie
2019-2024 și consumul estimat pentru sezonul de încălzire octombrie 2024 – aprilie 2025, mii m3

**Figura. 4.** Consumul lunar de energie electrică înregistrat în perioada octombrie-aprilie 2021-2024, mil. kWh

*Sursa: ÎS „Moldelectrica”*

**17.** În baza datelor disponibile pe platforma AGSI (Aggregated Gas Storage Inventory), în diagramele de mai jos este prezentat nivelul stocurilor de gaze naturale în UE în diferite perioade pe parcursul anilor 2018-2023 și evoluția prețurilor gazelor naturale la bursa TTF (Title Transfer Facility).

**Figura 5.** Nivelul stocurilor de gaze naturale în UE (%) și evoluția prețurilor

gazelor naturale la bursa TTF Futures (Euro/MWh)

Sursa: <https://agsi.gie.eu/>



**Figura 6.** Evoluția lunară a prețurilor gazelor naturale la bursa TTF Futures în perioada 2018-2024, Euro/MWh

Sursa: <https://www.investing.com/commodities/dutch-ttf-gas-c1-futures>

**Figura 7.** Nivelul stocurilor de gaze naturale în UE la situația din 1 Aprilie 2018-2024, %/mlrd. m3

Sursa: <https://agsi.gie.eu/>

La 1 aprilie 2024, nivelul stocurilor de gaze din UE se situează în intervalul cel mai ridicat din ultimii 5 ani, la 59,2%, cu 68,5 mlrd. m3. Scăderea consumului de gaze - ca urmare a vremii relativ blânde din sezonul de încălzire 2023/2024, a efectului prețurilor ridicate anterioare, a măsurilor specifice introduse de statele membre UE (măsurilor de umplere a instalațiilor de stocare gaze naturale aplicate de statele membre UE în conformitate cu prevederile Regulamentului UE nr. 2022/1032, a măsurilor de reducere a consumului de gaze naturale realizate în conformitate cu Regulamentul UE 2022/1369) și a comportamentului individual al utilizatorilor - a contribuit la volumul record de gaze în depozite la începutul perioadei de injecție.

La situația din 1 iulie 2024, stocurile de gaze naturale în UE sunt la cel mai ridicat nivel înregistrat în această perioadă în ultimii 5 ani, nivelul de umplere a instalațiilor de stocare a gazelor naturale fiind de circa 77,6%. La situația din 1 septembrie 2024, nivelul de umplere a instalațiilor de stocare a gazelor naturale din UE este de circa 92,4%.

**18.** Regimul de funcționare a cazanelor energetice doar prin arderea păcurii 100% nu este considerat unul fiabil, deoarece regimul respectiv duce la deteriorarea utilajului termoenergetic cât și a utilajului auxiliar. Astfel, la funcționarea a 100% în baza păcurii, la cazanele energetice în perioada sezonului de încălzire 2022-2023 au fost înregistrate următoarele efecte negative:

- depunerea intensivă a particulelor solide (funingine) pe suprafețele de încălzire din partea convectivă a cazanului, ca urmare - scăderea intensității schimbului de transfer de căldură și creșterea temperaturii la suprafața metalului;

- depunerea de impurități pe suprafețele de încălzire interioare a preîncălzitorului regenerativ de aer a cazanelor energetice, creșterea rezistenței aerodinamice a acestora;

- purjarea zilnică a duzelor, care necesită trecerea la arderea gazului natural cu micșorarea simultană a sarcinii la blocul energetic, ca urmare - o scădere a fiabilității;

Reieșind din experiența SA „Termoelectrica” în sezonul de încălzire 2022-2023, s-a demonstrat că funcționarea CET Sursa 1 cu utilizarea combinată a combustibilului (gaze naturale – 50% și păcură – 50%) este cel mai fiabil regim, ceea ce reduce semnificativ eventualele efecte negative. Utilizarea combinată a combustibilului gaze naturale - păcură se va considera a fi aplicată în dependență de evoluțiile prețurilor la resursele energetice, disponibilitatea resurselor energetice și impactul asupra vulnerabilității consumatorilor. Utilizarea combinată a combustibilului gaze naturale - păcură nu se examinează a fi aplicată în sezonul de încălzire 2024-2025, având în vedere că nu se estimează a fi înregistrate în această perioadă deficite de gaze naturale pentru acoperirea consumului de gaze naturale al consumatorilor de pe malul drept.

Tabelul 1 indică consumul lunar (octombrie-aprilie) estimat de păcură și gaze naturale în cazul funcționării SA „Termoelectrica” în bază de păcură în sezonul de încălzire 2024-2025.

Tabelul 1. Consumul estimat de păcură și gaze naturale în cazul funcționării SA „Termoelectrica” (doar Centrala electrică cu termoficare - CET Sursa nr. 1) în baza de păcură în perioada octombrie 2024 - aprilie 2025.

|  |  |  |  |  |
| --- | --- | --- | --- | --- |
|  | SA „Termoelectrica”**CET Sursa nr. 1** | **2024** | **2025** | **Total** |
| **Oct** | **Nov** | **Dec** | **Ian** | **Feb** | **Mar** | **Apr** |
| 100% păcură | Cantitatea de gaze naturale, mil. m3 | 0,75 | 0,74 | 0,77 | 0,77 | 0,70 | 0,77 | 0,73 | 5,24 |
| Cantitatea de păcură, mii tone | 11,85 | 29,02 | 38,4 | 38,11 | 32,64 | 33,31 | 15,1 | 198,42 |
| Cantitatea de gaze naturale estimat a fi redus, mil. m3 | 13,9 | 34,4 | 45,28 | 44,52 | 38,32 | 39,25 | 17,8 | 233,1 |
| 50% păcură | Cantitatea de gaze naturale, mil. m3 | 7,33 | 17,4 | 23,04 | 22,66 | 19,53 | 20,02 | 9,27 | 119,25 |
| Cantitatea de păcură, mii tone | 6,24 | 14,81 | 19,52 | 19,37 | 16,61 | 16,97 | 7,85 | 101,38 |
| Cantitatea de gaze naturale estimat a fi redus, mil. m3 | 7,32 | 17,38 | 23,01 | 22,63 | 19,5 | 19,99 | 9,3 | 119,09 |

Sursa: SA „Termoelectrica”

19. În tabelul 2 este prezentat Consumul lunar de gaze naturale estimat al consumatorilor casnici și non-casnici din Republica Moldova (malul drept al râului Nistru), inclusiv sectorul energetic, estimat în baza datelor disponibile privind consumul mediu de gaze naturale înregistrat în perioada respectivă în ultimii 5 ani. Astfel, în sezonul de încălzire 2024-2025 se estimează un consum total de gaze naturale de 818,8 mil. m3, din care consumatorii casnici -37%, consumatori noncasnici – 63%, sectorul energetic reprezentând circa 43% din consumul total de gaze naturale prognozat.

Tabelul 2. Consumul lunar de gaze naturale estimat al consumatorilor casnici și non-casnici din Republica Moldova (malul drept al râului Nistru), mil. m3

|  |  |  |  |
| --- | --- | --- | --- |
| **Volume estimate** | **2024** | **2025** | **Total** |
| **Oct** | **Nov** | **Dec** | **Ian** | **Feb** | **Mar** | **Apr** |
| Consumul de gaze naturale estimat, total | **56.1** | **115.5** | **160.9** | **165.4** | **138.4** | **123.2** | **59.3** | **818.8** |
| inclusiv |
| Consumatori casnici | 21.0 | 38.0 | 61.0 | 65.0 | 51.0 | 45.0 | 23.0 | 304.0 |
| Consumatori non-casnici, din care | 35.1 | 77.5 | 99.9 | 100.4 | 87.4 | 78.2 | 36.3 | 514.8 |
| *Sectorul energetic* | *16.9* | *49.7* | *69.5* | *71.7* | *67.1* | *57.2* | *21.3* | *353.4* |

Tabelul 3. Volumele de gaze naturale livrate de SA „Moldovagaz” către ambele maluri ale râului Nistru

în perioada 2021-2024 (octombrie-aprilie), mil. m3

|  |  |  |  |
| --- | --- | --- | --- |
| **Perioada Octombrie-Aprilie** | **2021-2022** | **2022-2023** | **2023-2024** |
| Consum malul drept, din care | 927.1 | 516.4 | 669.4 |
| *SA ,,Termoelectrica”, SA ,,CET-Nord” și Centrale Termice (CT)* | *300.7* | *134.9* | *291.1* |
| Consum malul stâng, din care | 1285.7 | 1022.5 | 1163.4 |
| *MGRES* | *766.6* | *569.4* | *727.7* |
| **Total** | **2212.8** | **1538.9** | **1832.9** |

Sursa: SA „Moldovagaz”

20. În tabelul 4 este prezentată cantitatea de energie electrică estimată a fi necesară pentru acoperirea consumului malului drept în perioada octombrie 2024 - aprilie 2025, divizată pe energia electrică produsă local și cea necesară a fi importată din alte surse, reieșind din datele înregistrate de facto în perioada precedentă.

Tabelul 4. Consumul lunar de energie electrică estimat pentru perioada octombrie 2024 – aprilie 2025, mil. kWh

|  |  |  |  |
| --- | --- | --- | --- |
| **Cantități estimate** | **2024** | **2025** | **Total** |
| **Oct** | **Noi** | **Dec** | **Ian** | **Feb** | **Mar** | **Apr** | **mil. kWh** | **%** |
| Total consum, mil. kWh, inclusiv | **406.0** | **411.5** | **452.8** | **434.9** | **379.8** | **398.2** | **330.9** | **2814.2** | **100** |
| Producție locală | 65.2 | 106.4 | 145.1 | 161.6 | 149.6 | 151.6 | 72.7 | **852.1** | **30.28** |
| *Din care produsă din*  *surse regenerabile de energie (fără* *mecanismul contorizării nete )* | *35.8* | *34.9* | *28.1* | *35.7* | *40.1* | *42.5* | *42.6* | ***259.8*** | ***9.23*** |
| Din alte surse | 340.8 | 305.1 | 307.7 | 273.3 | 230.3 | 246.6 | 258.3 | **1962.1** | **69.72** |

Sursa: ÎS „Moldelectrica” (date privind consum energie electrică înregistrat de facto în anul 2023)

21. Din tabelul 5 și figura 8 și 9 se observă că energia electrică produsă din surse regenerabile de energie (fără a fi considerată energia electrică produsă pentru consum propriu de consumatorii care au beneficiat de mecanismul de suport contorizare netă) în ultimii 2 ani practic s-a dublat, majorându-se cu circa 124,2 mil. kWh sau 91,6%, de la 135,6 mil. kWh în perioada octombrie-aprilie 2021-2022 până la 259,8 mil. kWh în perioada octombrie-aprilie 2023-2024. Din producția locală de 852.1 mil. kWh înregistrată în sezonul de încălzire 2023-2024, circa 30,5% sau 259,8 mil. kWh a reprezentat energie electrică produsă din surse regenerabile de energie (inclusiv energia electrică produsă de ÎS ,,Nodul Hidroenergetic Costești”).

Prin modificările aprobate la Legea nr. 10/2016 privind promovarea utilizării energiei din surse regenerabile, prin care prevederile Directivei (UE) 2018/2001 au fost transpuse în legislația națională, s-a stabilit necesitatea trecerii de la mecanismul de contorizare netă, care în cazul Republicii Moldova, poate fi considerat că și-a atins pe deplin obiectivul primar de a crește interesul consumatorilor finali pentru dezvoltarea proiectelor de autoconsum, cu mecanismul de facturare netă, care asigură dezvoltarea sustenabilă a acestui segment prin oferirea semnalelor de preț. Astfel, începând cu 1 ianuarie 2024 se aplică mecanismul de facturare netă, în cazul producătorilor de energie verde pentru consumul propriu.

Tabelul 5. Producția de energie electrică produsă din surse regenerabile de energie (SRE) în perioada 2021-2024 (octombrie-aprilie), mil. kWh

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Energie electrică produsă din SRE, fără mecanismul contorizării nete | **Oct** | **Noi** | **Dec** | **Ian** | **Feb** | **Mar** | **Apr** | **TOTAL** |
|
| **2021-2022** | 13.1 | 18.8 | 21.6 | 23.4 | 16.4 | 18.8 | 23.4 | **135.6** |
| **2022-2023** | 20.3 | 17.2 | 18.4 | 22.8 | 27.9 | 31.7 | 29.9 | **168.3** |
| **2023-2024** | 35.8 | 34.9 | 28.1 | 35.7 | 40.1 | 42.5 | 42.6 | **259.8** |
| **2022/2021** | mil. kWh | 7.2 | -1.6 | -3.2 | -0.6 | 11.5 | 12.9 | 6.5 | **32.7** |
| % | 55.0 | -8.5 | -14.8 | -2.6 | 70.1 | 68.6 | 27.8 | **24.1** |
| **2023/2022** | mil. kWh | 15.5 | 17.7 | 9.7 | 12.9 | 12.2 | 10.8 | 12.7 | **91.5** |
| % | 76.4 | 102.9 | 52.7 | 56.6 | 43.7 | 34.1 | 42.5 | **54.4** |
| **2023/2021** | mil. kWh | 22.7 | 16.1 | 6.5 | 12.3 | 23.7 | 23.7 | 19.2 | **124.2** |
| % | 173.3 | 85.6 | 30.1 | 52.6 | 144.5 | 126.1 | 82.1 | **91.6** |

Sursa: ÎS „Moldelectrica”

**Figura 8.** Energie electrică consumată în perioada octombrie-aprilie 2021-2024

din surse locale și alte surse, mil. kWh

*Sursa: ÎS „Moldelectrica”*

**Figura 9.** Energie electrică produsă în perioada octombrie-aprilie

2021-2024 din surse locale, mil. kWh

*Sursa: ÎS „Moldelectrica”*

****II. ANALIZA POTENȚIALELOR RISCURI ÎN CAZUL UNOR****

****LIMITĂRI SAU SISTĂRI DE GAZE NATURALE ȘI/SAU ENERGIE ELECTRICĂ****

22. Având în vedere contextul local și regional privind aprovizionarea cu gaze naturale, precum și riscurile de sistare a gazelor naturale livrate în baza Acordului Adițional din octombrie 2021 la Contractul privind furnizarea gazelor naturale nr. 1ГM-07-11 din 29 decembrie 2006 încheiat între SA „Moldovagaz” și SAP „Gazprom”, au fost analizate 2 scenarii cu probabilități de limitare a furnizării gazelor naturale în proporție de până la 100%, fără ca să existe defecțiuni tehnice pe direcțiile de transport al gazelor naturale (din import) sau defecțiuni tehnice în sistemul național de transport al gazelor naturale. Scenariile au fost analizate, inclusiv prin prisma crizei energetice din sezonul de încălzire 2022-2023, când începând cu 1 octombrie 2022, livrările de gaze naturale de la SAP „Gazprom” către Republica Moldova (ambele maluri) au fost de numai 5,7 mil. m3/zi, fiind astfel reduse cu aproximativ 50% în perioada octombrie 2022 – aprilie 2023 în raport cu volumele de gaze naturale coordonate în baza Acordului Adițional din octombrie 2021 la Contractul privind furnizarea gazelor naturale nr. 1ГM-07-11 din 29 decembrie 2006 încheiat între SA „Moldovagaz” și SAP „Gazprom”. Capacitățile rezervate de gaze naturale pentru consumatorii de pe malul stâng și drept al Republicii Moldova, au fost în valoare totală de doar 5,7 mil. m3/zi, fiind necesare în perioada rece a anului capacități adiționale atât pentru malul stâng cât și pentru malul drept pentru funcționarea normală atât a sistemului de transport și distribuție a gazelor naturale cât și a sectorului electroenergetic. În luna noiembrie 2022, SA „Moldovagaz” a repartizat volumul de 5,7 mil. m3/zi livrate de SAP „Gazprom” între malul drept și malul stâng proporțional cotei părți din consumul gazelor naturale înregistrat în anul 2021, fără a lua în considerație volumul de gaze naturale livrat către MGRES pentru producerea energiei electrice destinată consumatorilor malului drept, fiind alocate astfel către malul drept 3,4 mil. m3/zi și către malul stâng 2,3 mil. m3/zi.

23. Impactul potențialelor limitări, și a deficitului de gaze, a fost analizat și din aspectul disponibilității la SA „Termoelectrica” (CET Sursa nr. 1), care este cel mai mare consumator de gaze naturale din țară, a unor rezerve suficiente de păcura pentru a trece la producerea energiei electrice și termice pe bază de păcură (50%) pe întreg sezonul de încălzire 2024-2025, precum și a altor măsuri ce au putut fi posibil a fi cuantificate.

24. Începând cu luna decembrie 2022, întreg volumul de gaze naturale de 5,7 mil. m3/zi livrat către Republica Moldova de SAP „Gazprom” a fost alocat pentru acoperirea consumului malului stâng și pentru producerea energiei electrice de către MGRES pentru malul drept.

25. Pentru anul 2024, SA ,,Energocom” are încheiat cu MGRES un contract de vânzare-cumpărare a energiei electrice la un preț de 66 USD/MWh. Cea mai mare parte din energia electrică achiziționată de
SA ,,Energocom” pe parcursul anului 2023 a fost de la MGRES, circa 3,29 mlrd. kWh sau circa 78% din consumul total de energie electrică al malului drept, în condițiile în care livrările de gaze naturale de la SAP „Gazprom” către malul stâng au fost de 5,7 mil. m3/zi.

26. Prin Hotărârea Guvernului nr. 624/2024 a fost atribuit statutul de monopol fiscal SA „Energocom” și ÎS „Moldelectrica” până la data de 31 decembrie 2025, precum și aprobat Regulamentul de funcționare a monopolului fiscal atribuit SA „Energocom” și ÎS „Moldelectrica” pe piața energiei electrice din Republica Moldova. Acesta a fost aprobat în vederea monitorizării și intervenției autorităților în procesul de aprovizionare cu energie electrică și pentru a asigura o tranziție spre mecanisme de piață, prevenirii declanșării situațiilor de criză în sectorul electroenergetic, caracterizate prin diferite manipulări pe piața energiei electrice. Prevederile actului normativ stabilește regulile de funcționare a monopolului fiscal atribuit SA „Energocom” și ÎS „Moldelectrica” pe piața energiei electrice, în partea ce ține de achiziționarea energiei electrice, a serviciilor de echilibrare și a energiei electrice pentru echilibrarea sistemului electroenergetic național de la MGRES, precum și activitățile aferente ale întreprinderilor cu statut de monopol fiscal.

Statutul de monopol fiscal este atribuit întreprinderilor SA „Energocom” și ÎS „Moldelectrica” în scopul asigurării securității energetice a Republicii Moldova, al prevenirii unor situații de instabilitate pe piața energiei electrice, caracterizate de lipsa unor oferte competitive privind achiziția energiei electrice la un preț accesibil, inclusiv după reluarea achizițiilor de energie electrică în baza procedurii de procurare a energiei electrice prevăzute de Regulile pieței energiei electrice, aprobate prin Hotărârea Consiliului de Administrației al ANRE nr.283/2020, bazate pe organizarea licitațiilor.

27. În ultimii 2 ani, reieșind din riscurile privind asigurarea de către SA ,,Moldovagaz” a furnizării neîntrerupte a gazelor naturale către consumatorii săi urmare a reducerii livrărilor de gaze naturale de către SAP „Gazprom” și alocării întregului volum de gaze naturale de 5,7 mil. m3/zi pentru acoperirea consumului malului stâng și pentru producerea energiei electrice de către MGRES pentru malul drept, inclusiv în baza dispozițiilor Comisiei pentru Situații Excepționale a Republicii Moldova, deficitul de gaze naturale a fost acoperit prin achizițiile de gaze naturale ale SA ,,Moldovagaz” de la SA ,,Energocom” în baza deciziilor Comisiei pentru Situații Excepționale a Republicii Moldova și a Hotărârii Guvernului nr. 589/2022 cu privire la impunerea obligației de serviciu public în vederea asigurării securității aprovizionării cu gaze naturale în situație de urgență. Potrivit prevederilor Legii nr. 108/2016 cu privire la gazele naturale și Legii nr. 206/2022 pentru ratificarea Acordului de împrumut dintre Republica Moldova și BERD, în vederea realizării proiectului „Securitatea furnizării gazelor naturale”, întru asigurarea unei soluții de rezervă privind aprovizionarea cu gaze naturale a Republicii Moldova în situație de urgență, prin Hotărârea Guvernului nr. 589/2022 a fost impusă SA „Energocom”, pentru un termen de 3 ani, obligația de serviciu public în vederea asigurării securității aprovizionării cu gaze naturale în situații de urgență, prin realizarea achizițiilor și/sau asigurarea stocurilor de gaze naturale.

28. Începând cu luna aprilie 2024, SA ,,Moldovagaz” organizează licitații lunare pentru a cumpăra volumele de gaze naturale necesare consumatorilor săi. SA ,,Energocom” este în prezent unul dintre participanții la licitațiile organizate pe piața angro a gazelor naturale din Republica Moldova.

**29.** Urmare a ratificării de către Parlamentul Republicii Moldova prin Legea nr. 206/2022 a Acordului de împrumut dintre Republica Moldova și BERD, în vederea realizării proiectului „Securitatea Furnizării Gazelor Naturale” modificat prin Legea nr. 425/2023 și ratificării prin Legea nr. 424/2022 a Acordului de grant oferit de Guvernul Norvegiei prin Programul Nansen, compania de stat SA „Energocom” are asigurate capacitățile și instrumentele necesare pentru procurarea, la necesitate, a volumelor suplimentare de gaze naturale din alte surse sau de pe piața spot pentru acoperirea unor eventuale deficite de gaze naturale.

**30.** În temeiul art. 1081din Legea nr. 108/2016 cu privire la gazele naturale, Guvernul prin Hotărârea
nr. 668 din 29 septembrie 2022 a desemnat SA „Energocom” în calitate de entitate pentru crearea și menținerea stocurilor de securitate de gaze naturale.

Potrivit art. VI alin. (11) din Legea nr. 249/2022, crearea stocurilor de securitate se realizează gradual, conform cantităților stabilite de Guvern, care trebuie să corespundă cu:

a) nu mai puțin de 4 zile de consum – începând cu 15 septembrie 2022;

b) nu mai puțin de 8 zile de consum – începând cu 1 octombrie 2023;

c) nu mai puțin de 10 zile de consum – începând cu 1 octombrie 2024.

Corespunzător, în conformitate cu pct. 6 din Hotărârea Guvernului nr. 668/2022, în anul 2022
SA „Energocom” a constituit stocuri de securitate de gaze naturale în mărime de 22,8 mil. m3.

În anul 2023, prin Hotărârea Guvernului nr. 331/2023, cantitatea de gaze naturale stocată în calitate de stocuri de securitate s-a stabilit la nivelul de 45,6 mil. m3, respectiv SA „Energocom” a mai procurat 22,8 mil. m3 de gaze naturale pentru a fi stocate și pentru a respecta prevederile legale.

În anul 2024, prin Hotărârea Guvernului nr. 364/2024, cantitatea de gaze naturale stocată în calitate de stocuri de securitate s-a stabilit la nivelul de 47,1 mil. m3, respectiv SA „Energocom” urmează să procure până la 1 octombrie 2024, 1,5 mil. m3 de gaze naturale pentru a asigura nivelul stocurilor de securitate stabilit și pentru a respecta prevederile legale.

31. Republica Moldova a transpus Regulamentul (CE) nr. 2022/1032 în ceea ce privește înmagazinarea gazelor prin modificările efectuate la Legea nr. 108/2016 cu privire la gazele naturale prin Legea nr. 429/2023 pentru modificarea unor acte normative.

În conformitate cu prevederile Hotărârii Guvernului nr. 365/2024, cantitatea totală de gaze naturale a fi constituită până la 1 octombrie 2024, ce face obiectul obligație de stocare și ce corespunde unui nivel de 15% din consumul mediu anual de gaze naturale al consumatorilor finali din Republica Moldova, racordați la rețelele de gaze naturale ale operatorilor de sistem licențiați, determinat pentru ultimii 5 ani calendaristici (2019-2023), este calculată la nivelul de 149,5 milioane de m3. La determinarea cantității de gaze naturale care face obiectul obligației de stocare, din cantitatea totală de gaze naturale de 149,5 milioane de m3 se deduce cantitatea de gaze naturale de 47,1 milioane de m3 ce urmează a fi stocată în calitate de stocuri de securitate începând cu 1 octombrie 2024.

În temeiul art. 1082 alin. (3) și (4) din Legea nr. 108/2016 cu privire la gazele naturale, din motive ce țin de existența unor limitări de ordin tehnic și din motive ce țin de existența unor riscuri majore în ceea ce privește asigurarea continuității livrării gazelor naturale prin interconexiuni în cantitățile necesare, urmare a solicitării titularul obligației de stocare SA ,,Energocom”, prin prezentul proiect se propune reducerea obligației de stocare a gazelor naturale impuse prin Hotărârea Guvernului nr. 365/2024 (punctul 4), de la 102,4 mil. m3 la 50 mil. m3, ce rezultă în reducerea cantității totale de gaze naturale ce face obiectul obligației de stocare, de la 149,5 mil. m3 la 97,1 mil. m3, din care 47,1 mil. m3 reprezintă cantitatea de gaze naturale ce urmează a fi stocată în calitate de stocuri de securitate.

32. În conformitate cu prevederile Legii nr. 108/2016 cu privire la gazele naturale, cu modificările efectuate prin Legea nr. 429/2023 pentru modificarea unor acte normative, întreprinderile mari și întreprinderile mijlocii în sensul celor definite în Legea nr. 179/2016 cu privire la întreprinderile mici și mijlocii, până la 01.01.2025 și respectiv 01.01.2027, vor fi în drept să solicite semnarea contractelor de furnizare a gazelor naturale, în condiții reglementate, cu furnizorii care asigură furnizarea gazelor naturale unor anumite categorii de consumatori finali în contextul obligației de serviciu public stabilite la art. 89 din Legea nr. 108/2016.

33. Conform informației prezentate în Raportul anual de activitate 2023 al ANRE, publicat pe pagina web oficială a ANRE, pe parcursul anului 2023 au fost înregistrate rezultate în partea ce privește liberalizarea pieței gazelor naturale. Corespunzător, furnizarea gazelor naturale către consumatorii finali a fost asigurată nu doar de către furnizorii cărora le-a fost impusă obligația de serviciu public, dar de mai mulți furnizori de gaze naturale, inclusiv și la prețuri negociate.

Respectiv, cu o cotă de piață de 92,85 %, a activat furnizorul de gaze naturale SA „Moldovagaz”, 2,75 % - SRL „Transautogaz”, 1,97 % - SRL „Natural Gaz D.C.”. Cota de piață a celorlalți furnizori de gaze naturale a constituit – 2,43 %. Totodată, pe parcursul anului 2023 au fost identificate mai multe tranzacții pe piața angro de gaze naturale. Astfel, 4 din cei 12 furnizori de gaze naturale activi pe piața Republicii Moldova au efectuat livrări pe piața angro.

34. În continuare sunt prezentate 2 scenarii de bază, din care 1 scenariu cu probabilitate de limitare a furnizării gazelor naturale în proporție de până la 100% pentru malul stâng începând cu 1 ianuarie 2025, fără ca să existe defecțiuni tehnice pe direcțiile de transport al gazelor naturale (din import) sau defecțiuni tehnice în sistemul național de transport al gazelor naturale, după cum urmează:

1. SA „Moldovagaz” alocă 5,7 mil. m3/zi livrate de SAP „Gazprom” către consumatorii de pe malul stâng al Nistrului, inclusiv în scopul producerii energiei electrice.
2. Stoparea livrărilor de gaze naturale livrate de SAP „Gazprom” în baza contractului existent privind furnizarea gazelor naturale încheiat între SA „Moldovagaz” și SAP „Gazprom”, începând cu 01.01.2025.

Scenariile respective sunt prezentate în tabelul 6 prezentat mai jos.

Tabelul 6. Scenarii analizate privind furnizarea gazelor naturale și energiei electrice în sezonul de încălzire 2024-2025

|  |  |  |  |  |
| --- | --- | --- | --- | --- |
| **No.** | **Scenarii furnizare gazelor naturale/energie electrică către malul drept** | **2024** | **2025** | **TOTAL[[1]](#footnote-1)** |
| **Oct.** | **Nov.** | **Dec.** | **Ian.** | **Febr.** | **Mart.** | **Apr.** |
| **Scenariul I** | **SA „Moldovagaz” alocă 5,7 mil. m3/zi livrate de SAP „Gazprom” către consumatorii de pe malul stâng al Nistrului, inclusiv în scopul producerii energiei electrice** |
| **1** | Gaze naturale estimate a fi livrate din alte surse către malul drept, mil. m3 | **56.1** | **115.5** | **160.9** | **165.4** | **138.4** | **123.2** | **59.3** | **818.8** |
| Gaze naturale livrate de SAP „Gazprom” către malul stâng, mil. m3 | **176.7** | **171** | **176.7** | **176.7** | **159.6** | **176.7** | **171** | **1208.4** |
| Energie electrică estimată a fi livrată către malul drept, mil. kWh | **406.0** | **411.5** | **452.8** | **434.9** | **379.8** | **398.2** | **330.9** | **2814.2** |
| Producția locală de energie electrică, mil. kWh | 65.2 | 106.4 | 145.1 | 161.6 | 149.6 | 151.6 | 72.7 | **852.1** |
| Energie electrică livrată din alte surse, mil. kWh, inclusiv | 100% | **340.8** | **305.1** | **307.7** | **273.3** | **230.3** | **246.6** | **258.3** | **1962.1** |
| Energie electrică livrată de pe malul stâng, mil. kWh | 88% | 314.2 | 264.7 | 235.1 | 203.9 | 210.5 | 244.9 | 254.3 | **1727.7** |
| Energie electrică livrată din alte surse, mil. kWh | 12% | 26.6 | 40.4 | 72.6 | 69.4 | 19.7 | 1.7 | 3.9 | 234.4 |
| **2** | **Scenariul II** | **Stoparea livrărilor de gaze naturale livrate de SAP „Gazprom” în baza contractului existent privind furnizarea gazelor naturale încheiat între SA „Moldovagaz” și SAP „Gazprom”, începând cu 01.01.2025** |
| Gaze naturale estimate a fi livrate din alte surse către malul drept, mil. m3 | **56.1** | **115.5** | **160.9** | **165.4** | **138.4** | **123.2** | **59.3** | **818.8** |
| Gaze naturale livrate de SAP „Gazprom” către malul stâng, mil. m3 | **176.7** | **171** | **176.7** | **0** | **0** | **0** | **0** | **524.4** |
| Energie electrică estimată a fi livrată către malul drept, mil. kWh | **406.0** | **411.5** | **452.8** | **434.9** | **379.8** | **398.2** | **330.9** | **2814.2** |
| Producția locală de energie electrică, mil. kWh | 65.2 | 106.4 | 145.1 | 161.6 | 149.6 | 151.6 | 72.7 | **852.1** |
| Energie electrică livrată din alte surse, mil. kWh, inclusiv | 100% | **340.8** | **305.1** | **307.7** | **273.3** | **230.3** | **246.6** | **258.3** | **1962.1** |
| Energie electrică livrată de pe malul stâng, mil. kWh | 41.5% | 314.2 | 264.7 | 235.1 | 0 | 0 | 0 | 0 | **814.0** |
| Energie electrică livrată din alte surse, mil. kWh | 58.5% | 26.6 | 40.4 | 72.6 | 273.3 | 230.3 | 246.6 | 258.3 | 1148.1 |

**35.** Volumele lunare de gaze naturale prognozate pentru perioada octombrie 2024 – aprilie 2025 se bazează pe consumul mediu lunar înregistrat în aceeași perioadă în anii precedenți (2019-2024), și reprezintă niște valori estimative, care pot fi influențate de mai mulți factori.

Totodată, este de remarcat faptul că, prognoza consumului lunar de gaze naturale prezentată pentru perioada octombrie 2024-aprilie 2025 nu poate servi drept unic reper pentru achizițiile de gaze naturale planificate de titularii de licențe pentru furnizarea gazelor naturale, reieșind din faptul că consumul estimat pentru perioada sezonului de încălzire poate fi influențat de mai mulți factori, cum ar fi: temperatura aerului atmosferic, prețurile de achiziție a gazelor naturale, funcționarea sau nu pe păcură a marilor consumatori de gaze naturale, nivelul prețurilor reglementate și capacitatea de plată a consumatorilor finali etc.. Astfel, titularii de licență pentru furnizarea gazelor naturale urmează să-și ajusteze individual cel puțin lunar prognoza consumului de gaze naturale pentru următorul sezon de încălzire 2024-2025 în dependență de evoluția mai multor factori ce pot influența nivelul consumului de gaze naturale al consumatorilor finali.

**36.** Reieșind din scenariile analizate se poate conchide că, în condițiile în care vor fi realizate toate măsurile de pregătire pentru sezonul de încălzire 2024-2025 și de atenuare a impactului unei potențiale limitări a furnizării gazelor naturale enumerate în Plan, în cazul limitării/sistării furnizării gazelor naturale chiar și cu 100% de către SAP „Gazprom”, nu va fi necesar a purcede la măsura de deconectare a consumatorilor întreruptibili stabiliți de către operatorii de sistem în conformitate cu prevederile Hotărârii Guvernului pentru aprobarea Regulamentului și Planului de acțiuni pentru situații excepționale în sectorul gazelor naturale, SA „Energocom” având asigurate capacitățile/instrumentele necesare pentru procurarea, la necesitate, a volumelor suplimentare de gaze naturale din alte surse sau de pe piața spot pentru acoperirea consumului estimat.

Conform estimărilor în cadrul scenariilor analizate, chiar și în cazul stopării furnizării de gaze naturale livrate de SAP „Gazprom” în baza contractului existent privind furnizarea gazelor naturale încheiat cu SA „Moldovagaz”, nu se estimează înregistrarea unor deficite de gaze naturale pentru consumatorii malului drept, luând în considerare faptul că, începând cu luna decembrie 2022, întreg volumul de gaze naturale de 5,7 mil. m3/zi livrat către Republica Moldova de SAP „Gazprom” a fost alocat de către
SA „Moldovagaz” pentru acoperirea consumului malului stâng și pentru producerea energiei electrice de către MGRES pentru malul drept.

**37.** La propunerea operatorului sistemului de transport a gazelor naturale, SRL „Vestmoldtransgaz”, în legătură cu informația parvenită de la operatorul sistemului de transport din Ucraina privind situația de la stația de măsurare a gazelor naturale, Sudzha din Federația Rusă, la data de 08.08.2024, Comisia pentru Situații Excepționale a Republicii Moldova a constatat apariția situației excepționale – situație de alertă timpurie pe piața gazelor naturale în conformitate cu prevederile Regulamentului și Planului pentru situații excepționale pe piața gazelor naturale, aprobate prin Hotărârea Guvernului nr. 207/2019.

**38.** Autoritățile din Republica Moldova vor facilita ca și până acum livrarea în continuare a gazelor naturale de către SA „Moldovagaz” către SRL ,,Tiraspoltransgaz”, în baza Contractului de furnizare încheiat cu SAP „Gazprom”, pentru acoperirea consumului malului stâng și pentru producerea energiei electrice de către MGRES pentru malul drept. Cu toate acestea, există riscul întreruperii livrării gazelor pe acest contract din cauze externe ce nu se află sub controlul autorităților din Republica Moldova.

**39.** Totodată, la moment este o situație incertă privind organizarea serviciilor de transport al gazelor naturale SAP „Gazprom” prin teritoriul Ucrainei începând cu 1 ianuarie 2025 și prelungirea rezervărilor de capacitate de transport gaze naturale de către SAP „Gazprom” pentru gazele naturale a fi livrate către Republica Moldova în baza Contractului existent de furnizare a gazelor naturale încheiat cu
SA „Moldovagaz”, și respectiv este o situație incertă privind ruta de furnizarea a gazelor naturale ale
SAP ,,Gazprom” către consumatorii regiunii transnistrene începând cu 01.01.2025 în cazul sistării tranzitului de gaze naturale pe teritoriul Ucrainei.

**40.** În cazul stopării livrărilor de gaze naturale livrate de către SAP „Gazprom” în baza contractului existent privind furnizarea gazelor naturale încheiat între SA „Moldovagaz” și SAP „Gazprom” (Scenariul II), practic toată cantitatea de energie electrică necesară adițional celei produse local pentru malul drept, va trebui asigurată din alte surse decât MGRES, ceea ce ar putea prezenta anumite riscuri pentru asigurarea stabilității sistemului electroenergetic al Republicii Moldova (malul drept), precum și riscuri privind capacitatea rutelor de import, având în vedere situația din Noiembrie 2022, când urmare a bombardamentelor Federației Ruse a fost afectată semnificativ infrastructura energetică din Ucraina. În acest context este de menționat și faptul că, [urmare a bombardării de către Federația Rusă a instalațiilor energetice ucrainene, infrastructura energetică din Ucraina se află într-o stare critică](https://www.reuters.com/business/energy/russian-attacks-that-have-pounded-ukraines-power-facilities-2024-06-14/), Ucraina necesitând la rândul ei importuri semnificative de energie electrică.

Totodată, în cazul stopării livrărilor de gaze naturale livrate de SAP „Gazprom” în baza contractului existent privind furnizarea gazelor naturale încheiat între SA „Moldovagaz” și SAP „Gazprom”, există riscuri pentru securitatea aprovizionării cu gaze naturale a malului stâng al Nistrului. Chiar dacă infrastructura de transport gaze naturale existentă permite asigurarea transportului de gaze naturale necesar pentru acoperirea consumului Republicii Moldova (ambele maluri), există riscuri privind capacitatea consumatorilor de pe malul stâng de a achiziționa gaze naturale la prețuri de piață. La necesitate,
SA „Energocom” prin intermediul SA „Moldovagaz”, ar putea asigura furnizarea necesarului de gaze naturale al categoriilor de consumatori protejați/vulnerabili din regiunea transnistreană, cu condiția unei plăți corespunzătoare în avans pentru costurile de achiziție și transport a gazelor naturale de către SRL ,,Tiraspoltransgaz”.

La necesitate, MGRES ar putea trece pe o perioadă redusă la combustibil alternativ, iar consumatorii protejați/vulnerabili de pe malul stâng ar putea fi alimentați cu gaze naturale importate în Republica Moldova de către SA ,,Energocom” prin intermediul SA „Moldovagaz”, SRL ,,Tiraspoltransgaz” achitând costul integral al acestora.

Totodată, SA „Energocom” prin intermediul SA „Moldovagaz” şi SRL ,,Tiraspoltransgaz” ar putea livra gaze naturale către MGRES în calitate de sursă pentru producerea energiei electrice pentru malul drept, achitând către MGRES doar costul de producere al acesteia. În cazul scenariului II, se va examina aplicarea graduală a mai multor măsuri de atenuare a impactului limitării furnizării gazelor naturale recomandate în Tabelul 7 și 8.

III. MĂSURI DE PREGĂTIRE PENTRU SEZONUL DE ÎNCĂLZIRE 2024-2025

**41.** În scopul întreprinderii pașilor necesari pentru punerea în aplicare a măsurilor de pregătire pentru sezonul de încălzire 2024-2025, cu impact de atenuare și reducerea a consumului de gaze naturale în caz de limitare a furnizării gazelor naturale, cu titlu de recomandare, se propune o serie de măsuri necesare a fi întreprinse de către autorități, conform celor prevăzute în tabelele 7 și 8.

Astfel se prezintă tabelul cu măsurile preventive, termenul de realizare și responsabilii, necesare a fi întreprinse în vederea prevenirii și atenuării impactului în caz de limitare a furnizării gazelor naturale.

Tabelul 7. Măsuri de pregătire pentru sezonul de încălzire 2024-2025

|  |  |  |  |
| --- | --- | --- | --- |
| **Nr.** | **Măsuri preventive** | **Termen de realizare** | **Autorități/entități competente** |
| 1 | Crearea și menținerea stocurilor de gaze naturale aferente obligației de stocare, conform prevederilor Hotărârii Guvernului nr. 365/2024 și art. 1082-1083 din Legea nr. 108/2016 cu privire la gazele naturale | 01.10.2024 | SA „Energocom” |
| 2 | Crearea și menținerea stocurilor de securitate conform prevederilor Hotărârii Guvernului nr. 668/2022 cu modificările ulterioare | 01.10.2024 | SA „Energocom” |
| 3 | Examinarea și monitorizarea continuu a scenariilor de risc pentru securitatea aprovizionării cu gaze naturale a Republicii Moldova în cazul stopării tranzitului de gaze naturale a SAP ,,Gazprom” pe teritoriul Ucrainei, începând cu 01.01.2025 | octombrie 2024 - aprilie 2025 | Ministerul EnergieiANRESA ,,Moldovagaz”SA ,,Energocom”SRL „Vestmoldtransgaz” |
| 4 | Examinarea și monitorizarea continuu a scenariilor de risc pentru securitatea aprovizionării cu energie electrică a Republicii Moldova în cazul stopării tranzitului de gaze naturale a SAP ,,Gazprom” pe teritoriul Ucrainei, începând cu 01.01.2025 | octombrie 2024 - aprilie 2025 | Ministerul EnergieiANRESA ,,Energocom”ÎCS „Premier Energy” SRLSA „FEE-Nord”ÎS „Moldelectrica” |
| 5 | Întrерrindеrеа măsurilor întru mаjоrаrеа capacității comerciale la granița România - Republica Moldova, în contextul capacității limitate alocate de ENTSO-E pentru blocul UA/MD pe direcția de import de energie electrică din zona sincronă a Europei continentale, ce ar garanta posibilitatea achiziționării energiei electrice pentru acoperirea necesarului de import pentru consumul malului drept din România sau alte țări UE | 01.11.2024 | ÎS „Moldelectrica”Ministerul Energiei |
| 6 | Asigurarea livrărilor de gaze naturale pentru acoperirea necesităților malului stâng predate de SAP „Gazprom”, în baza Contractului privind furnizarea gazelor naturale nr. 1ГM-07-11 din 29 decembrie 2006 încheiat între SA „Moldovagaz” și SAP „Gazprom”, termenul de valabilitate al căruia a fost extins, în conformitate cu Acordul Adițional nr. 19 din octombrie 2021, până la 30 septembrie 2026  | 2024 - 2026 | SA „Moldovagaz” |
| 7 | În contextul incertitudinii privind tranzitul gazelor naturale a SAP ,,Gazprom” pe teritoriul Ucrainei, începând cu 01.01.2025, asigurarea capacităților bidirecționale maxime de transport disponibile la punctele de interconectare Ungheni (RO-MD), Căușeni (UA-MD) și Grebeniki (MD-UA) prin negocierea și modificarea, după caz, a Acordurilor de interconectare încheiate cu operatorii de transport adiacenți | 21.10.2024 | SRL „Vestmoldtransgaz” |
| 8 | Operatorul sistemului de transport va pune la dispoziție participanților pieței gazelor naturale, în scop de echilibrare, serviciul de flexibilitate prin stocare în conductă a gazelor naturale în limita disponibilității tehnice, după aprobarea termenilor şi condiţiilor de către ANRE | începând cu 01.11.2024 | SRL „Vestmoldtransgaz”  |
| 9 | Monitorizarea și asigurarea păstrării disciplinei comerciale și financiare de către utilizatorii de sistem prin implementarea normelor cu privire la echilibrare prevăzute în actele normative de reglementare | Permanent | SRL „Vestmoldtransgaz”Furnizorii de gaze naturale, inclusiv: SA „Moldovagaz”SA „Energocom”ÎS „Moldelectrica”Furnizorii de energie electrică, inclusiv: ÎCS „Premier Energy” SRL SA „FEE-Nord”Alți utilizatori de sistem |
| 10 | Achiziționarea gazelor naturale din mai multe surse și asigurarea transportării acestora prin diferite rute de aprovizionare | Permanent | Titularii de licențe pentru furnizarea gazelor naturale |
| 11 | Asigurarea disponibilității/capacității de a procura energie electrică sau gaze naturale de pe piețele internaționale din regiune în cazul unei situații excepționale pe piața energiei electrice și/sau gazelor naturale. | 2024-2025 | SA „Energocom”Agenția Proprietății Publice (APP) |
| 12 | Monitorizarea implementării prevederilor art. 90 privind furnizarea de ultimă opțiune din Legea nr. 108/2016 cu privire la gazele naturale, după expirarea Hotărârii ANRE nr. 444/2021. | 2024-2025 | ANRETitularii de licență pentru furnizarea gazelor naturale |
| 13 | Monitorizarea implementării prevederilor art. 114 alin. (4) din Legea nr. 108/2016 cu privire la gazele naturale, ce se referă la liberalizarea pieței gazelor naturale și prevede că întreprinderile mari în sensul celor definite în Legea nr. 179/2016 cu privire la întreprinderile mici și mijlocii, până la 01.01.2025, vor fi în drept să solicite semnarea contractelor de furnizare a gazelor naturale, în condiții reglementate, cu furnizorii care asigură furnizarea gazelor naturale unor anumite categorii de consumatori finali în contextul obligației de serviciu public stabilite la art. 89 din Legea nr. 108/2016  | 2024-2025 | Ministerul EnergieiANRE |
| 14 | Planificarea timpurie pentru realizarea prevederilor art. 114 alin. (4) din Legea nr. 108/2016 cu privire la gazele naturale, ce se referă la liberalizarea pieței gazelor naturale și inițierea, după caz, a negocierii contractelor de furnizare a gazelor naturale cu furnizorii de gaze naturale | 15.10-31.12.2024 | Întreprinderile mariTitularii de licențe pentru furnizarea gazelor naturale |
| 15 | Publicarea pe pagina web a Ministerului Energiei a listei nominale a întreprinderilor mari în baza informației recepționate de la Biroul Național de Statistică, care cad sub incidența art. 114 alin. (4) din Legea nr. 108/2016 cu privire la gazele naturale. | 15.10.2024 | Ministerul EnergieBiroul Național de Statistică |
| 16 | Actualizarea listei consumatorilor protejați și întreruptibili și publicarea acestora pe paginile web ale operatorilor de sistem, în conformitate cu prevederile Hotărârii Guvernului pentru aprobarea Regulamentului și Planului de acțiuni pentru situații excepționale în sectorul gazelor naturale | 15.10.2024 | Ministerul EnergieiSRL „Vestmoldtransgaz” Operatorii sistemelor de distribuție |
| 17 | Estimarea consumului de gaze naturale a categoriilor de consumatori protejați și întreruptibili stabilite în conformitate cu prevederile Hotărârii Guvernului pentru aprobarea Regulamentului și Planului de acțiuni pentru situații excepționale în sectorul gazelor naturale | 15.10.2024 | Ministerul EnergieiSRL „Vestmoldtransgaz” Operatorii sistemelor de distribuțieTitularii de licență pentru furnizarea gazelor naturale |
| 18 | Crearea și menținerea de către consumatorii întreruptibili a stocurilor de combustibil alternativ necesare pentru asigurarea activității acestora, unde este posibil din punct de vedere tehnic | 01.11.2024 | Consumatorii întreruptibili |
| 19 | Completarea rezervelor de stat de păcură și de cărbune, până la nivelul maxim prevăzut de Nomenclatorul bunurilor materiale din rezervele de stat, în limita disponibilității capacităților de stocare necesare. | 2024 | Agenția Rezerve MaterialeMinisterul Afacerilor Interne |
| 20 | 20.1. Crearea și menținerea stocurilor de combustibili alternativi pentru producerea energiei termice, acolo unde este posibil din punct de vedere tehnic. | 01.11.2024 | SA „Termoelectrica”SA CET- NordAlți furnizori de energie termică, titulari de licențe eliberate de către ANRE |
| 20.2. SA „Termoelectrica” va asigura efectuarea verificării stării tehnice a depozitelor de stocare a păcurii la CET Sursa-1 din Str. Meșterul Manole, 3. | 01.11.2024 | SA „Termoelectrica” |
| 21 | Crearea și menținerea stocurilor combustibililor de rezervă de către producătorii-consumatori finali de energie electrică care exploatează centralele electrice pe bază de combustibili fosili, acolo unde este posibil din punct de vedere tehnic. | 01.11.2024 | ICS „Moldova-Zahar” SRLIM „Südzucker Moldova” SA |
| 22 | Întreprinderea măsurilor necesare întru asigurarea lanțului logistic pentru transportarea păcurii în termen, în caz de necesitate, prin asigurarea unui număr suficient de cisterne și locomotive | 2024-2025 | ÎS „Calea Ferată din Moldova”APPMinisterul Infrastructurii și Dezvoltării Regionale (MIDR) |
| 23 | Promovarea utilizării biomasei și surselor de energie regenerabilă în agricultură și elaborarea și implementarea programelor de trecere la utilizarea durabilă a acestor surse în sectorul respectiv. | 2024-2025 | Ministerul Agriculturii și Industriei AlimentareMinisterul Dezvoltării Economice și Digitalizării (MDED)Centrul Național pentru Energie Durabilă (CNED) |
| 24 | Organizarea, monitorizarea și colectarea produselor lemnoase și altor materii naturale nepericuloase în limita volumelor de tăieri autorizate ca materie primă pentru biocombustibili, și oferirea accesului la acestea la solicitare | Permanent | Agenția „Moldsilva”ÎS „Administrația de Stat a Drumurilor”ÎS „Calea Ferată din Moldova”Întreprinderile municipale de întreținere şi amenajare a spatiilor verzi Autorități publice locale (APL)Sectorul privatCNED |
| 25 | Facilitarea organizării, monitorizării și colectării produselor lemnoase, paielor și altor materii naturale nepericuloase provenite din agricultură sau silvicultură (cu axare pe agricultorii care au obținut subvenții de la stat) | 2024-2025 | Ministerul Agriculturii și Industriei AlimentareCNED |
| 26 | Întreprinderea măsurilor de asigurare a necesarului de masă lemnoasă pentru sezonul de încălzire 2024-2025 în limita volumelor de tăieri autorizate pentru perioada respectivă pentru populația care utilizează această sursă alternativă de încălzire, inclusiv monitorizarea menținerii unui preț rezonabil de comercializare a masei lemnoase | 2024-2025 | Ministerul MediuluiAgenția „Moldsilva”ÎS „Administrația de Stat a Drumurilor”ÎS „Calea Ferată din Moldova”Întreprinderile municipale de întreținere și amenajare a spațiilor verzi APLSectorul privat |
| 27 | Menținerea funcționalității surselor alternative de alimentare cu energie electrică și a stocurilor de combustibili necesari la consumatorii ce sunt obligați să dețină astfel de surse alternative pentru a asigura fiabilitatea în alimentarea cu energie electrică conform Normelor de amenajare a instalațiilor electrice în vigoare | permanent | Ministerul SănătățiiConsumatorii care dețin receptoare de categoria specială și/sau categoria I privind fiabilitatea în alimentare cu energie electricăInspectoratul General pentru Situații de UrgențăANRE |
| 28 | Includerea treptată în Planurile anuale de investiții, după caz, a măsurilor de achiziție/suplinire a rezervelor de generatoare de energie electrică pentru alimentarea de urgență a punctelor de infrastructură critică deținute. | 2024 | ANRETitularii de licență pentru activitatea de furnizare/prestare a serviciului public de alimentare cu apă şi/sau de canalizare la nivel de raion, municipiu și oraș și pentru activitățile de producere, distribuție şi furnizare a energiei termice  |
| 29 | Finalizarea lucrărilor de pregătire pentru sezonul de încălzire 2024-2025 a utilajului de bază şi a celui auxiliar, precum şi a rețelelor termice, rețelelor de transport și de distribuție a gazelor naturale și energiei electrice. | 15.10.2024 | Titularii de licență pentru activitățile de producere, distribuție şi furnizare a energiei termice în scopul comercializării acesteiaSRL „Vestmoldtransgaz”ÎS „Moldelectrica”Operatorii sistemelor de distribuție gaze naturale și energie electrică |
| 30 | Verificarea activităților întreprinse de instituții/autorități în scopul pregătirii obiectelor și sistemelor de alimentare cu energie termică și energie electrică ale întreprinderilor gospodăriei comunale, fondului locativ, instituțiilor bugetare, precum şi ale operatorilor de sistem și unităților termoenergetice | 15.10.2024 | ANREInspectoratul Național pentru Supraveghere Tehnică |
| 31 | În scopul reducerii vulnerabilităților tehnice în domeniul asigurării cu energie electrică, elaborarea și implementarea acțiunilor organizatorice și tehnice necesare pentru alimentarea Republicii Moldova din Sistemul Electroenergetic Național al României prin asigurarea funcționării, la necesitate, a LEA-110 kV: |  | ÎS „Moldelectrica” |
| 31.1 Huși — Cioara | 01.11.2024 |
| 31.2 Stânca — Costești | 01.11.2024 |
| 31.3 Țuțora —Ungheni  | 01.11.2024 |
| 31.4 Fălciu — Gotești | 30.11.2024 |
| 32 | Întocmirea listei consumatorilor de importanță vitală ținând cont de prevederile Normelor de amenajare a instalațiilor electrice, ale Planul de pregătire pentru situații excepționale pe piața energiei electrice, practica perioadelor precedente de stabilire a măsurilor de pregătire a economiei naționale și sferei sociale pentru perioada de toamnă-iarnă | 15.10.2024 | ÎS „Moldelectrica”SA „RED-Nord”ÎCS „Premier Energy Distribution” SA |
| 33 | Actualizarea Normativului de deconectare manuală a instalațiilor de utilizare ale unor categorii de consumatori finali de energie electrică și a Normativului de limitare a puterii și energiei la consumatori în situații de criză în funcționarea sistemului electroenergetic  | 01.11.2024 | ÎS „Moldelectrica”SA „RED-Nord”ÎCS „Premier Energy Distribution” SA |
| 34 | Operatorul sistemului de transport a energiei electrice și operatorii sistemelor de distribuție vor asigura suplinirea stocurilor de echipamente suplimentare necesare pentru intervenții pe perioada rece a anului și/sau în situații de criză | 01.11.2024 | ÎS „Moldelectrica”SA „RED-Nord”ÎCS „Premier Energy Distribution” SA |
| 35 | Întreprinderea măsurilor necesare pentru creșterea numărului de clădiri ce ar putea fi conectate la sistemele de alimentare centralizată cu energie termică | 2024-2025 | Ministerul EnergieiSA „Termoelectrica” SA „CET-Nord” |
| 36 | Inventarierea fondului de clădiri publice din raza de acoperire a serviciului public de alimentare cu energie termică în scopul stabilirii cheltuielilor aferente conectării/reconectării obiectivelor vizate la sistemele centralizate de alimentare cu energie termică și întreprinderea acțiunilor necesare în vederea includerii în planurile anuale de investiții a cheltuielilor ce se impun, în conformitate cu prevederile Hotărârii Guvernului nr. 489/2023 | 01.11.2024 | SA „Termoelectrica” SA „CET-Nord” |
| 37 | Implementarea unor măsuri și instrumente suplimentare pentru consolidarea securității sistemelor IT, hardware și software împotriva amenințărilor cibernetice | octombrie 2024 – aprilie 2025 | SRL „Vestmoldtransgaz”ÎS „Moldelectrica”Operatorii sistemelor de distribuție gaze naturale SA RED-Nord”ÎCS „Premier Energy Distribution” SASA „Termoelectrica”SA „CET-Nord” |
| 38 | Desemnarea unei persoane responsabile (manager energetic), pentru fiecare instituție subordonată, care să monitorizeze, verifice și să asigure consumul rațional de resurse energetice, și să asigure menținerea temperaturii interioare recomandate în cadrul clădirii specifice tipului de activitate | 15.10.2024 | APPCancelaria de StatAutorități publice centrale (APC)APL |
| 39 | Accelerarea implementării programelor de eficientizare a consumului de energie, cu accent pe consumatorii vulnerabili și sectorul rezidențial, elaborarea de noi programe și implementarea lor | Permanent | CNEDMinisterul EnergieiMIDRMinisterul Muncii și Protecției Sociale |
| 40 | Promovarea realizării măsurilor de eficiență energetică menite să diminueze consumul de gaze naturale, de energie termică şi de energie electrică | Permanent | Centrul Național pentru Energie Durabilă |
| 41 | 41.1. Colectarea informației privind volumul de combustibil solid/biomasă disponibil și cel necesar centralelor termice instalate la instituțiile publice ce funcționează pe acest tip de combustibil, și oferirea suportului instituțiilor în procesul de aprovizionare cu combustibil | 15.10.2024 | CNED |
| 41.2. Monitorizarea și publicarea pe pagina oficială web a Centrului a consumului de resurse energetice în sectorul public pentru sezonul de încălzire și înaintarea, după caz, a propunerilor de îmbunătățire a programelor de eficiență energetică și valorificare a surselor de energie regenerabile în cadrul acestor instituții publice menționate la pct. 41.1. | 2024-2025 |
| 42 | Organizarea seminarelor tematice, ședințelor de lucru cu Managerii energetici raionali, operatorii de centrale termice, administratorii instituțiilor publice, producătorii de biomasă etc. privind necesitatea utilizării centralelor termice pe biomasă precum și necesitatea reducerii consumurilor de energie în cadrul instituțiilor publice | 2024-2025 | CNEDAPL |
| 43 | Elaborarea și lansarea campaniilor de informare privind importanța utilizării altor resurse energetice alternative de producere a energiei termice (biomasă, cărbune, energie electrică (prin pompe de căldură)), unde este posibil din punct de vedere tehnic, în sensul reducerii consumului de gaze naturale.Elaborarea și lansarea campaniilor de informare privind măsurile necesare a fi întreprinse de cetățeni în scopul reducerii consumului de resurse energetice: izolarea termică a clădirilor, utilizarea termostatelor de ambianță, reducerea temperaturii interioare, etc.. | 15.10.2024 | CNED |
| 44 | Implementarea măsurilor de eficientizare a consumului de energie în clădiri publice conform recomandărilor autorității responsabile de implementarea politicilor în domeniul eficienței energetice (un Plan model de măsuri se prezintă în tabelul 9) | 2024-2025 | CNEDAPCAPL |

**42.** Tabelul 8 descrie măsurile de reducere și atenuare a impactului în caz de limitare a furnizării gazelor naturale a fi întreprinse de autoritățile responsabile desemnate conform acestuia, cât și volumul gazelor naturale a fi reduse/ suplinite.

Tabelul 8. Estimarea impactului unor măsuri de eficientizare/reducere a consumului de gaze naturale în cazul unei limitări a livrărilor de gaze naturale

|  |  |  |  |
| --- | --- | --- | --- |
| **Nr.** | **Măsuri de eficientizare/reducere a consumului** **de gaze naturale** | **Gaze naturale estimate a fi reduse/suplinite, mil. m3** | **Autorități/entități competente** |
| 1 | Monitorizarea, verificarea și asigurarea zilnică a consumului rațional de resurse energetice și asigurarea menținerii temperaturii interioare recomandate în cadrul clădirilor de către persoana desemnată responsabilă, conform Planului model prezentat în tabelul 9, rezultând o reducere medie a consumului de energie cu 10% pentru clădirile publice și comerciale | 15 | APPCancelaria de StatAPCAPL |
| 2 | Informarea regulată, prin toate sursele de comunicare, a consumatorilor finali în vederea reducerii consumului de resurse energetice și menținerea unui nivel minim necesar al consumului pe întreg sezonul de încălzire, ceea ce va asigura o reducere de 4% | 12 | CNEDMinisterul EnergieiAPL |
| 3 | Reconectarea și utilizarea în cadrul instituțiilor publice a centralelor termice care funcționează pe biomasă, în mod exclusiv | 5 | APL |
| 4 | Întreprinderea măsurilor de asigurare a necesarului de masă lemnoasă (în limita volumelor de tăieri autorizate pentru perioada respectivă) și cărbune pentru sezonul de încălzire 2024-2025 pentru populația care utilizează această sursă de încălzire, inclusiv monitorizarea și luarea de măsuri în vederea menținerii unui preț rezonabil de comercializare a masei lemnoase și cărbunelui | 50 | Ministerul MediuluiAgenția „Moldsilva”ÎS „Administrația de Stat a Drumurilor”ÎS „Calea Ferată din Moldova”Întreprinderile municipale de întreținere și amenajare a spațiilor verziAPLSectorul privat |
| 5 | Utilizarea stocurilor de gaze naturale create în conformitate cu prevederile Hotărârii Guvernului nr. 668/2022 și nr. 365/2024 | 97,1 | Titular al obligației de stocare gaze naturale desemnat de Guvern |
| 6 | Accesarea Acordului de împrumut dintre Republica Moldova și BERD, în vederea realizării proiectului „Securitatea Furnizării Gazelor Naturale” | 100-400 | SA „Energocom”Ministerul EnergieiAPP |
| 7 | Prestarea serviciului de flexibilitate prin stocare în conductă a gazelor naturale în rețelele de transport.Gaze naturale estimate a fi reduse/suplinite, mil. m³ în limita disponibilităţii tehnice, dar nu mai mult de 3 mil. m³ | 3 | „Vestmoldtransgaz” SRLUtilizatorii de sistem |
| 8 | Trecerea centralei electrice de termoficare (CET sursa 1) din cadrul SA ,,Termoelectrica” la funcționarea combinată pe bază de păcură 50% și gaze naturale 50% | 119 | SA „Termoelectrica” |
| 9 | Trecerea consumatorilor întreruptibili, în termene cât mai restrânse la producerea energiei electrice și termice din surse alternative de combustibil | 10 | ICS ”Moldova-Zahar” SRL;IM “Südzucker Moldova” SA |

**43.** Persoana desemnată responsabilă conform măsurii nr. 38 din tabelul 7 va asigura monitorizarea și controlul zilnic a consumului rațional de resurse energetice și asigurarea menținerii temperaturii interioare recomandate în cadrul clădirilor, conform Planului model prezentat în tabelul 9.

Tabelul 9. Plan model măsuri de eficientizare a consumului de energie în clădiri publice conform recomandărilor autorității responsabile de implementarea politicilor în domeniul eficienței energetice

|  |  |  |  |
| --- | --- | --- | --- |
| **#** | **Obiective și măsuri** | **Responsabil** | **Perioada de implementare** |
| **2024** | **2025** |
| **Iul** | **Aug** | **Sept** | **Oct** | **Noi** | **Dec** | **Ian** | **Feb** | **Mar** | **Apr** | **Mai** | **Iun** |
| 1 | Organizarea instruirilor periodice pentru angajații și elevii/studenții din cadrul instituției cu privire la importanța eficientizări consumului de energie | Echipa de management |  |  |  |  |  |  |  |  |  |  |  |  |
| 2 | Asigurarea funcționării și verificarea periodică și setarea în mod optim a parametrilor centralei termice, inclusiv prin ajustarea acesteia la condițiile exterioare, pentru zilele de week-end și perioade nefuncționale a instituției. Asigurarea instruirii operatorului centralei termice după caz. În cazul centralei termice pe biocombustibil solid, asigurarea cu biocombustibil și verificarea spațiului de depozitare destinat pentru acesta | Managerul energeticOperatorul centralei |  |  |  |  |  |  |  |  |  |  |  |  |
| 3 | Verificarea conductelor de agent termic care traversează spațiile neîncălzite cu izolarea corespunzătoare a acestora, inclusiv înlăturarea imediată a scurgerilor de agent termic | Operatorul centraleiManagerul energeticSpecialist instalator |  |  |  |  |  |  |  |  |  |  |  |  |
| 4 | Verificarea stării ferestrelor și ușilor și izolarea rosturilor acestora în cazul geamurilor vechi și/sau reglarea ferestrelor din PVC, în vederea reducerii pierderilor de energie datorită infiltrărilor de aer. Curățarea geamurilor pentru utilizarea optimă a luminii solare | Managerul energeticPersonalul instituției |  |  |  |  |  |  |  |  |  |  |  |  |
| 5 | Instalarea termostatelor electronice în încăperile interioare sau robinete cu cap termostat pe calorifere pentru reglarea și funcționarea în regim optim a centralei termice | Managerul energeticSpecialist instalator |  |  |  |  |  |  |  |  |  |  |  |  |
| 6 | Verificarea și înlocuirea pompelor vechi de circulație a agentului termic de încălzire, cu pompe noi, performante | Managerul energeticSpecialist instalator |  |  |  |  |  |  |  |  |  |  |  |  |
| 7 | Deschiderea draperiilor/ jaluzelelor în zilele însorite pentru a oferi posibilitatea încălzirii camerei de la soare și să le închideți pe noapte (iarna). | Managerul energeticPersonalul instituției |  |  |  |  |  |  |  |  |  |  |  |  |
| 8 | Aerisirea corespunzătoarea a încăperilor pe timp de iarnă prin deschiderea largă a ferestrelor pentru perioade scurte de timp | Managerul energeticPersonalul instituției |  |  |  |  |  |  |  |  |  |  |  |  |
| 9 | Utilizarea optimă a spațiilor din cadrul clădirilor prin încălzirea preponderentă doar a spațiilor utilizate în cadrul activității. Evitarea încălzirii spațiilor neutilizate pe parcursul sezonului de încălzire | Managerul energeticDirectorul instituției |  |  |  |  |  |  |  |  |  |  |  |  |
| 10 | Înlocuirea, unde este posibil, a lămpilor incandescente cu lămpi economice (fluorescente sau LED) | Managerul energeticSpecialist instalator |  |  |  |  |  |  |  |  |  |  |  |  |
| 11 | Instalarea senzorilor de mișcare pentru iluminatul exterior și pentru iluminatul din WC-uri și/sau holuri | Managerul energeticSpecialist montator |  |  |  |  |  |  |  |  |  |  |  |  |
| 12 | Gestionarea eficientă a iluminatului interior și exterior, deconectarea iluminatului în zonele neutilizate, inclusiv pe timp de zi dacă e cazul | Managerul energeticPersonalul instituției |  |  |  |  |  |  |  |  |  |  |  |  |
| 13 | Deconectarea aparatelor consumatoare de energie electrică de la priză atunci când acestea nu sunt folosite, pentru a evita consumul de energie în regim stand-by | Personalul instituției |  |  |  |  |  |  |  |  |  |  |  |  |
| 14 | Monitorizarea consumurilor lunare de energie, instituirea registrului de consum a energiei electrice și a combustibililor utilizați (gaze naturale, cărbune, lemne, pelete, brichete, paie, etc), cu desemnarea persoanei responsabile de completare, evidență și raportare corespunzătoare conform solicitărilor parvenite din partea instituțiilor statului | Operatorul centraleiManagerul energetic |  |  |  |  |  |  |  |  |  |  |  |  |
| 15 | Desemnarea persoanei responsabile de elaborarea raportului privind măsurarea și raportarea rezultatelor | Echipa de managementManagerul energetic |  |  |  |  |  |  |  |  |  |  |  |  |

1. Datele prezentate în acest tabel sunt unele estimative bazate pe consumurile de facto a gazelor naturale și energiei electrice în anii precedenți, precum și pe estimările disponibile pentru sezonul de încălzire 2024-2025.

Prognoza consumului lunar de gaze naturale în perioada octombrie 2024 - aprilie 2025 nu poate servi drept unic temei/reper pentru achizițiile de gaze naturale efectuate de furnizori, reieșind din faptul că aceasta în perioada sezonului de încălzire poate fi influențată de mai mulți factori, cum ar fi: temperatura aerului atmosferic, prețurile de achiziție a gazelor naturale, funcționarea sau nu pe păcură a marilor consumatori de gaze naturale, nivelul prețurilor reglementate și capacitatea de plată a consumatorilor finali etc.. Astfel, titularii de licență pentru furnizarea gazelor naturale urmează să-și ajusteze individual lunar prognoza consumului de gaze naturale pentru următorul sezon de încălzire 2024-2025 în dependență de evoluția mai multor factori ce pot influența nivelul consumului de gaze naturale al consumatorilor. [↑](#footnote-ref-1)